**Вячеслав Константинович Ким** (1969 жылы 12 маусымда туған, Алматы, Қазақ КСР) – экономист, қаржыгер, қоғам қайраткері; Kaspi.kz-тің негізін қалаушылардың бірі, акционері және директорлар кеңесінің төрағасы, Қазақстан ұлттық таэквондо федерациясының президенті.

Білімі
------

Республикалық физика-математика мектебінің түлегі (1996 жыл). Абай атындағы Қазақ Ұлттық педагогикалық университетін «Экономист-қаржыгер» мамандығы бойынша (1998 жыл),  Ресей-Қазақстан қазіргі заманғы гуманитарлық университетін «Қаржыгер» мамандығы бойынша» (2002 жыл) бітірген.

1987 - 1989 жж. – КСРО қарулы күштері қатарында әскери қызмет атқарған.

Мансабы
-------

1990 ж. серіктесімен бірге Коноваловтың офтальмологиялық клиникасын құрды.

1996 - 2004 жж. – «ALTAIR» АҚ, «Азия Техникс» ЖШС, «ATG» ЖШС компанияларында бөлшек сауда бизнесімен, электрондық техниканы дистрибуциялаумен айналысты.

1993 - 2005 жж. – «Планета электроники» сауда желісінің негізін қалаушылары мен иелерінің бірі .

2003 - 2004 жж. – Қазақстандық тауар өндірушілер мен техника қауымдастығының қадағалау кеңесінің төрағасы .

2004 - 2005 жж. – «Азия ТехниксГрупп» АҚ президенті.

2004 - 2006 жж. – Қазақстан Республикасының экономика және бюджеттік жоспарлау министрінің кеңесшісі .

2005 - 2006 жж. – «Қазақстан Темір Жолы» АҚ экономика жөніндегі басқарушы директоры .

Kaspi.kz
--------

2002 - 2006 жж. – «Банк «Каспийский» АҚ акционері және директорлар кеңесінің мүшесі .

2006 - 2008 жж. – «Банк «Каспийский» АҚ ірі акционері және директорлар кеңесінің төрағасы .

2008 ж. бастап «Kaspi Bank» АҚ директорлар кеңесінің төрағасы қызметін атқарады .

2018 жылғы 5 желтоқсаннан бастап Kaspi.kz директорлар кеңесінің төрағасы .

Kaspi.kz IPO-сы 2020 жылдың қазан айында Лондон қор биржасында сәтті өткізілгеннен кейін Bloomberg ақпараттық агенттігінің бағалауы бойынша Вячеслав Кимге тиесілі акциялар пакетінің құны 1,9 миллиард АҚШ долларын құрады .

2020 жылғы 21 ақпанда Қазақстан президенті Қасым-Жомарт Тоқаев Вячеслав Киммен және Kaspi.kz басқарма төрағасы Михаил Ломтадземен кездесу өткізді, кездесу барысында цифрлық сервистерді дамыту стратегиясы, Қазақстандағы электрондық коммерцияның өсу перспективасы, сондай-ақ компанияның шағын және орта бизнесті қолдау жоспарлары талқыланды. Президент Kaspi.kz қызметіне техникалық инновацияларды енгізудің маңыздылығын атап өтті .

Бір жылдан кейін 2021 жылғы 26 ақпанда Қазақстан президенті Қасым-Жомарт Тоқаев Kaspi.kz негізін қалаушылар - Вячеслав Киммен және Михаилом Ломтадземен екінші кездесу өткізді, оның барысында мемлекеттік органдар мен Kaspi.kz-тің бірлескен қызметінің перспективалық бағыттары айқындалды, соның ішінде Қазақстандағы қолма-қол ақшасыз төлемдерді дамытуға қатысты мәселелер нақтыланды.

Басқа жобалар
-------------

2013 ж. бастап Kolesa Group компаниясының тең иеленушісі .

2016 - 2019 жж. – «Аллюр Компаниялар Тобы» АҚ директорлар кеңесінің мүшесі және тәуелсіз директоры .

2015 ж. бастап – «Алсеко» компаниясының тең иеленушісі .

2017 жылдан 2019 жылға дейін – «Magnum» сауда желісінің тең иеленушісі .

2019 ж. бастап – «Magnum» сауда желісінің қадағалау кеңесінің төрағасы .

Қаржылық жағдайы
----------------

2002 жылдан бастап Вячеслав Ким жыл сайын Forbes Kazakhstan журналы жариялап отыратын Қазақстандағы ең бай адамдардың тізімінің жоғарғы орындарынан көрініп келеді. Ол 2012 жылғы 24-ші орыннан 2020 жылы 8-ші орынға көтерілді, әл-ауқаты 639 миллион долларға бағаланды. 2019 жылғы 15 қазанда Қазақстанның ең беделді бизнесмендердің ондығына кірді. 2020 жылы Forbes Kazakhstan журналының редакциясы өз тарихында алғаш рет бірден екі кәсіпкерді – Kaspi.kz негізін қалаушы Вячеслав Ким мен компанияның негізін қалаушы және басқарма төрағасы Михаил Ломтадзені «Жыл бизнесмені» атағының лауреаттары деп жариялады .

Қоғамдық қызметі
----------------

### Қоғамдық және спорт ұйымдарын қолдау

2016 - 2019 жж. – Қазақстан Республикасындағы Кендо және Иайдо федерациясының президенті .

2013 жылғы 11 қарашадан бастап қазіргі уақытқа дейін – Қазақстан ұлттық таеквондо федерациясының президенті. Таэквондо федерациясын басқарған кезде Вячеслав Ким федерацияны қаржыландыруды жолға қойды, спортшылар барлық қажетті формамен, спорттық құрал-жабдықпен қамтамасыз етілді. Жаттықтырушылар командасы спорттың осы түрінде дәстүрлі түрде жақсы нәтиже көрсетіп жүрген елдердің мамандарымен толықты .

2017 жылғы 13 сәуірден бастап «FizmatEndowmentFund» қоғамдық қорының қамқоршылық кеңесінің құрамына кіреді , член совета директоров Республиканской физико-математической школы. 
2018 жылы «AlmatyTriathlonFederation» Алматы триатлон федерациясының қамқоршылық кеңесінің құрамына кірді.

2019 жылдан бастап Қазақстан ұлттық географиялық қоғамы – «Kazakhgeography» РҚБ қамқоршылық кеңесінің мүшесі. 

### Қайырымдылық қызметі

2010 - 2014 жж. – «Аяла» қайырымдылық қорына «Тыныс ал, балақай» жобасы бойынша демеушілік көмек көрсетті. 

2016 жылдан бастап «Мейірімділік» ерікті қоғамының қамқоршылық кеңесінің мүшесі. 2017 жылғы наурыз айында Вячеслав Ким Михаил Ломтадземен бірге «Аутизмді жеңеміз» жобасына ауданы 1400 шаршы метр күрделі жөндеуден өткен ғимаратты сыйға тартты. 

2013 жылдан бастап «Өз бизнесіңді жаса» жобасы бойынша «Сәби» қайырымдылық қорының қамқоршылары мен серіктестерінің бірі. 

2020 жылы Kaspi.kz негізін қалаушылар Вячеслав Ким мен Михаил Ломтадзе коронавирус пандемиясымен күреске белсенді түрде қатысып, Қазақстан Республикасының денсаулық сақтау жүйесіне қаржылық қолдау көрсетті, экспресс-тестілер мен ӨЖЖ аппараттарын сатып алуға 100 миллион теңге 
бөлді және пандемиямен күресу үшін мемлекетке 100 жедел жәрдем көлігін тегін берді.

Марапаттары
-----------

* «Құрмет» ордені (14 желтоқсан 2007 жыл) – экономиканы, әлеуметтік саланы дамытуға сіңірген еңбегі және белсенді қоғамдық қызметі үшін .
* «Парасат» ордені (13 желтоқсан 2016 жыл) – Қазақстан Республикасының әлеуметтік-экономикалық дамуына қосқан елеулі үлесі үшін .
* «Еңбегі үшін» төсбелгісі және Алматы құрметті азаматы атағы (15 қыркүйек 2019 жыл) – қаланың дамуына қосқан ерекше үлесі үшін.

Дереккөздер
-----------

1. ↑  О. Жәутіков атындағы мектептің түлектері - 5министр (қолжетпейтін сілтеме)
2. ↑  Ким Вячеслав Константинович (дербес анықтама)
3. ↑  Forbes Kazakhstan ұсынады: 2020 жыл бизнесмені
4. ↑  Forbes Kazakhstan ұсынады: 2020 жыл бизнесмені
5. ↑  Вячеслав Кимнің қызметі
6. ↑  Салауатты перфекционизм
7. ↑  Қазақстандағы 100 жаңа есім – Вячеслав Ким Мұрағатталған 11 қаңтардың 2022 жылы.
8. ↑  Қазақстанның Таеквондо федерациясының президенті болып танымал банкир Вячеслав Ким сайланды
9. ↑  «Банк «Каспийский» ААҚ (Қазақстан) директорлар кеңесінің құрамы өзгерді
10. ↑  «Банк «Каспийский» АҚ (Қазақстан) өзінің ірі акционерлері туралы ақпарат берді
11. ↑  Топ-менеджмент өзінің жаңа kaspi bank брендін таныстырды
12. ↑  Kaspi.kz АҚ директорлар кеңесінің төрағасы сайланды
13. ↑  Digital Frenzy Creates Two Billionaires in U.K. Fintech IPO
14. ↑  Kaspi.kz компаниясы IPO-ның сәтті өткізілгенін хабарлады
15. ↑  Мемлекет басшысы бірқатар кездесулер өткізді
16. ↑  Тоқаев Kaspi.kz басшыларын қабылдады. Ким мен Ломтадзе президентке IPO-ға дайындық туралы айтып өтті
17. ↑  Тоқаев пен Kaspi.kz негізін қалаушылар мемлекеттік органдар мен компаниялардың бірлескен қызметін талқылады
18. ↑  «Колеса» мен «Крышаның» иелері өзгерді
19. ↑  AllurGroup компаниясының директорлар кеңесінің құрамы өзгерді Мұрағатталған 16 қаңтардың 2021 жылы.
20. ↑  Вячеслав Ким мен Михаил Ломтадзе «АЛСЕКО» АҚ акцияларының 90%-ын сатып алды
21. ↑  Вячеслав Ким Кеңес Рақышевтан Magnum-дағы үлесін сатып алды
22. ↑  «Магнумның» оқиғалары
23. ↑  Қазақстанның ең дәулетті 50 бизнесмені – 2020
24. ↑  ең беделді 50 бизнесмен - 2019
25. ↑  Дуумвират: Forbes Kazakhstan 2020 жылдың үздік бизнесменін таңдады
26. ↑  Kazakhstan Kendo Federation
27. ↑  Таэквондо федерациясының президенті болып Вячеслав Ким сайланды
28. ↑  Қазақстан таеквондо WT федерациясының басшылығы Мұрағатталған 21 қаңтардың 2022 жылы.
29. ↑  Вячеслав Кимнің қызметі
30. ↑  «Fizmat Endowment Fund» қоғамдық қорының қамқоршылық кеңесінің құрамы Мұрағатталған 21 қаңтардың 2022 жылы.
31. ↑  «Республикалық физика-математика мектебі» коммерциялық емес акционерлік қоғамының директорлар кеңесі
32. ↑  «Almaty Triathlon Federation» ҚБ
33. ↑  Қазақстанның ең беделді 50 бизнесмені (2020 ж. желтоқсан)
34. ↑  «QazaqGeography» РҚБ қамқоршылық кеңесі
35. ↑  Өмір ақшадан қымбат
36. ↑  Вячеслав Ким «Аутизмді жеңеміз» жобасына үй ашты
37. ↑  «Мейірімділік» ерікті қоғамы» қоғамдық қорының қамқоршылық кеңесі
38. ↑  Алматыда «Аутизмді жеңеміз» жобасының қоныс тойы өтті
39. ↑  Кеңес Рақышев пен Вячеслав Ким жас кәсіпкерлерге $260 мың табыс етті
40. ↑  «Өз бизнесіңді жаса» конкурсына қатысуға өтінімдерді қабылдау басталды
41. ↑  «Сәби» қоры мен Kaspi.kz коронавирусқа арналған экспресс-тестіге 200 миллион теңге бөлді
42. ↑  Kaspi.kz 100 жедел жәрдем көлігін сыйға тартады
43. ↑  AllurGroup компаниясының директорлар кеңесінің құрамы өзгерді
44. ↑  ҚР Премьер-Министрі мемлекеттік наградалар табыстады
45. ↑  Б.Сағынтаев Нұрпейісовті марапаттады